Per tal de donar compliment aquesta obligació normativa us informem que a partir del 1 de febrer de 2018 es suprimirà el canal de tramitació presencial d'aquest tràmit i es mantindrà exclusivament el canal de tramitació telemàtic.
Es pot presentar en qualsevol moment però sempre de forma prèvia a la sol·licitud per a l'obtenció de l'autorització del transport sanitari.
Per a l'obtenció de la certificació tecnicosanitària és necessari acreditar el compliment dels requisits següents:
El vehicle ha d'estar matriculat i habilitat per circular i no pot superar l'antiguitat de deu anys, a comptar de la primera matriculació.
El vehicle ha de tenir vigent l'última inspecció tècnica periòdica que legalment correspongui fer, d'acord amb les normes vigents en matèria d'indústria.
El vehicle ha de complir les condicions tecnicosanitàries que per a la classe de vehicles sanitaris a què pertanyi exigeix el Reial decret 836/2012, de 25 de maig.
D'acord amb aquest Reial decret, tots els vehicles de transport sanitari, siguin de la classe que siguin, han de complir les exigències que es detallen tot seguit, sense perjudici del que estableix la legislació de trànsit, circulació de vehicles de motor i seguretat viària.
Juntament amb les exigències anteriors, cada una de les diferents classes d'ambulància ha de complir les condicions que assenyala específicament la norma UNE-EN 1789:2007 + A2: 2015.
Les ambulàncies assistencials han de tenir, a més, dispositius de transmissió de dades i localització GPS en relació amb el seu centre de coordinació d'urgències (CCU).
S'ha de garantir en tot moment la comunicació de la localització del vehicle amb el centre de gestió del trànsit corresponent, o bé per comunicació directa des del vehicle o bé des del centre esmentat.
La disposició de la llitera és opcional a les ambulàncies de classe A2.
Sense perjudici que es compleixin totes les exigències anteriors, els vehicles de transport sanitari també han de complir les exigències en matèria d'homologació de vehicles establertes de conformitat amb la Directiva 2007/46/CE del Parlament Europeu i del Consell, de 5 de setembre de 2007, per la qual es crea un marc per a l'homologació dels vehicles de motor i dels remolcs, sistemes, components i unitats tècniques independents destinats a aquests vehicles, així com la normativa nacional dictada a Espanya per a la seva transposició.
L'empresa ha de disposar del personal adequat i amb la qualificació necessària que, d'acord amb el que especifiquen el Reial decret 836/2012, de 25 de maig i, si s'escau, les normes de la comunitat autònoma on estigui domiciliada l'empresa, sigui necessari per al servei del tipus de vehicle de què es tracti.
D'acord amb aquest Reial decret, els vehicles destinats a la prestació dels serveis de transport sanitari han de tenir durant la realització d'aquest transport la dotació de personal següent:
Un cop presentada la sol·licitud es rep, a través de la Meva carpeta de Canal Empresa, la carta de pagament de la taxa corresponent.
Important: Heu de fer el pagament de la taxa per tal que segueixi la tramitació del certificat.
La certificació anirà a nom de la persona (física o jurídica) que feu constar a l'apartat "Dades d'identificació de la persona sol·licitant".
D'acord amb l'article 2 de l'esmentat Reial decret 836/2012, hi ha les categories següents de vehicles de transport sanitari:
Ambulàncies no assistencials: no condicionades per a l'assistència sanitària en ruta.
Ambulàncies assistencials: condicionades per permetre l'assistència tecnicosanitària en ruta.
Quan la documentació presentada sigui l'adequada, l'òrgan competent ha d'inspeccionar el vehicle per al qual se sol·licita l'acreditació per tal de comprovar que compleix els requisits exigits per l'article 32 de l'esmentada Ordre PRE/1435/2013.
És imprescindible que el dia de la inspecció poseu a disposició de la persona que realitza la inspecció tota la documentació obligatòria: el permís de circulació, la fitxa tècnica del vehicle (targeta itv) en vigor, registre de desinfeccions i fulls de reclamacions.
Vigència de la certificació tecnicosanitària
La certificació tecnicosanitària s'atorga per un termini de dos anys per a vehicles nous i per un termini d'un any a partir del segon any d'antiguitat, fins als deu anys, que fixa com a antiguitat màxima l'article 32.a) de l'Ordre PRE/1435/2013.
Amb independència de la durada de la certificació, l'òrgan competent en matèria de sanitat pot comprovar, quan ho consideri oportú, el compliment de les condicions que van justificar l'atorgament de la certificació i dur a terme les inspeccions pertinents.
Els titulars de vehicles de transport sanitari han de sol·licitar la renovació de la certificació tecnicosanitària corresponent a cadascun dels vehicles amb almenys un mes d'antelació a la finalització del termini de vigència de l'anterior certificació.
Pèrdua de la certificació tecnicosanitària
La revocació de la certificació tecnicosanitària és procedent si es produeix alguna de les circumstàncies següents:
La certificació tecnicosanitària també perd la validesa si no es renova dins el termini previst.
L'òrgan competent en matèria de sanitat comunica a l'òrgan competent per expedir les autoritzacions de transport sanitari la pèrdua de la certificació tecnicosanitària d'un vehicle, per tal que aquest en revoqui l'autorització.
Per emplenar correctament el formulari cal que el deseu, en format PDF, dins el vostre ordinador amb el nom que vulgueu i que l'obriu amb una versió actualitzada del programari Adobe Reader (versió 9.1 o superior ).
És important que recordeu la carpeta on heu desat el fitxer.
En cas de dubte sobre la tramitació en línia, consulteu les condicions tècniques necessàries i les recomanacions de seguretat disponibles o bé truqueu al servei d'atenció telefònica del 012.
Un cop rebuda la sol·licitud i el pagament de la taxa, l'òrgan tècnic responsable fa saber a la persona interessada el dia i l'hora en què realitza la inspecció del vehicle de transport sanitari.
La persona titular de la Direcció General d'Ordenació Professional i Regulació Sanitària, un cop s'ha verificat el compliment dels requisits per a l'atorgament de la certificació tecnicosanitària de vehicles de transport sanitari, dicta una resolució expressa d'atorgament o denegació de la certificació sol·licitada.
La resolució es notifica a la persona interessada per mitjans electrònics en els termes que estableixen els apartats 3 i 5 de l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Les notificacions electròniques es fan a través de l'apartat notificacions electròniques de La meva carpeta.
Per a més informació consulteu l'apartat de notificacions electròniques del web del Departament de Salut.
Contra les resolucions que posen fi a aquest procediment relatiu a la certificació tecnicosanitària es pot interposar recurs d'alçada davant el conseller o consellera competent en matèria de salut, en el termini d'un mes comptador des de la data de la notificació.